Diari Oficial de la Generalitat Valenciana


Sumari del DOGV 1510, del 25-03-1991 (1991/820666)

ORDRE de 8 de febrer de 1991, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonals de govern de l'Institut de Batxillerat a distància de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/08/(2)/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   DISPOSICIONS GENERALS

Número del document
:   1991/820666


Data del document
:   08-02-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 8 de febrer de 1991, de la Conselleria de Cultura, Educació i Ciència, per la qual es dicten normes per a l'elecció d'òrgans unipersonals de govern de l'Institut de Batxillerat a Distància de la Comunitat Valenciana.  
El Decret 90/1987, de 7 de juliol, del Consell de la Generalitat Valenciana, que desplega parcialment el títol III de la Llei Orgànica 8/1985, de 3 de juliol, reguladora del dret a l?educació, va aprovar el reglament dels òrgans de govern de l?Institut de Batxillerat a Distància (IBAD-CV) de la Comunitat Valenciana.  
La disposició final primera d'aquest decret faculta la Conselleria de Cultura, Educació i Ciència perquè dicte, en l'àmbit de les seues competències, les disposicions necessàries per al compliment i desplegament del que s'hi disposa.  
Atès que el manament dels òrgans unipersonals del centre a què fa referència l'article quart del Decret 90/1987, de 7 de juliol, és a punt de concloure, cal fer-ne la convocatòria i establir normes per a l'elecció d'aquests càrrecs, segons que estableix el decret esmentat.  
En atenció d'aquests motius, i fent ús de les facultats que em confereix l'article 35 de la Llei de la Generalitat Valenciana 5/1983,. de 30 de desembre, de Govern Valencià,  
ORDENE  
Primer  
El procediment per a l'elecció dels òrgans unipersonals de l'Institut de Batxillerat a Distància de la Comunitat Valenciana, serà l'establert en els articles 16 i 17 del Decret 90/1987, de 7 de juliol (DOGV núm. 638).  
Segon  
L'elecció del director pel Consell Escolar del Centre es farà en el termini de 30 dies, comptats des de la publicació d'aquesta ordre en el Diari Qficial de la Generalitat Valenciana.  
Tercer  
La Mesa Electoral prevista en l'article 16 del Decret 90/1987, de 7 de juliol, haurà de trametre, abans del dia 15 de juny de 1991, la candidatura que obtinga la majoria absoluta a la Direcció General de Centres i Promoció Educativa.  
Quart  
1. Per tal de poder realitzar els nomenaments dels càrrecs directius, el director electe podrà proposar al Consell Escolar l?elecció d'aquests càrrecs, si no ho havia fet en el moment de la presentació de la candidatura.  
2. Designats pel Consell Escolar els professors que han d'ocupar els càrrecs de l?equip directiu, el director del centre trametrà a la Direcció General de Centres i Promoció Educativa la proposta de nomenament.  
3. Una vegada efectuats els nomenaments per la Direcció General de Centres i Promoció Educativa es trametran als Serveis Territorials d'Educació, per tal que la presa de possessió es realitze amb efecte de l'1 de juliol de 1991.  
DISPOSICIONS FINALS  
Primera  
La Direcció General de Centres i Promoció Educativa és autoritzada perquè en l?àmbit de la seua competència dicte les instruccions necessàries per al desplegament i l'aplicació del que preveu aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 8 de febrer de 1991.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI